laion/Wikipedia-Exotic huggingface dataset:
Contra

Contra הוא האלבום השני של להקת האינדי רוק האמריקאית ומפייר ויקנד. האלבום יצא לאור ב-11 בינואר 2010 על ידי חברת התקליטים העצמאית XL Recordings והפיק אותו חבר הלהקה רוסטאם באטמנגליג'. האלבום הגיע למקום הראשון במצעד האלבומים של הבילבורד - הבילבורד 200, והיה לאלבום השנים עשר המגיע להישג זה מבין האלבומים המופצים באופן עצמאי. באתר "Metacritic", הנותן ניקוד של עד מאה המתבסס על ביקורות מהמיינסטרים, העניק לאלבום את הניקוד 81 בהתבסס על 38 סיקורים. האלבום היה מועמד לפרס גראמי. מהאלבום יצאו שישה סינגלים: "Horchata", ‏"Cosins", ‏"Giving Up the Gun", ‏"Holiday", ‏"White Sky" ו-"Run". Cousins - השיר היה הראשון מבין שירי האלבום שיצא כסינגל. השיר היה זמין לקנייה באינטרנט ובתחנות הרדיו ב-17 בנובמבר 2009, והוא יצא כתקליט ויניל כחודש לאחר מכן. השיר גם מופיע בפתיחת הסרט הילדים בסדר. Giving Up the Gun - הסינגל השני מהאלבום, הוא יצא כסינגל ב-19 בפברואר 2010. Horchata - הרצועה הפותחת של האלבום, השיר היה זמין להורדה חופשית החל מה-5 באוקטובר 2009 כחלק מקידום האלבום. Holiday - יצא כסינגל ב-7 ביוני והגיע למקום ה-12 במצעד האינדי הבריטי. White Sky - הסינגל הרביעי מהאלבום. הסינגל יצא ב-6 באוגוסט 2010 בצירוף שלושה רמיקסים של השיר מאת בייסמנט ג'אקס. מידע על האלבום Contra באתר MusicBrainz מידע על האלבום Contra באתר AllMusic האלבום Contra באתר Discogs האלבום Contra באתר ספוטיפיי ניב הדס, החדש של ומפייר ויקאנד: גלולה של מצב רוח טוב, באתר הארץ, 28 בינואר 2010 ומפייר וויקנד במקום הראשון באתר נענע10 לרשימת אלבומי האינדי שזכו במקום הראשון ראו כאן (ויקיפדיה) (באנגלית) Ireland Albums Top 100 (January 14, 2010) - Music Charts, acharts.co [1] מידע על Contra, באתר המצעד האיטלקי, ארכיון מידע על Contra, באתר המצעד של ניו זילנד מידע על Contra, באתר המצעד הצרפתי, ארכיון
צלב חיל האוויר

האם התכוונתם ל... צלב חיל האוויר (ארצות הברית) – עיטור צבאי של הכוחות המזוינים של ארצות הברית, הניתן למשרתים בחיל האוויר האמריקאי צלב חיל האוויר (בריטניה) – עיטור צבאי של הכוחות המזוינים של בריטניה הניתן לציון גבורה שלא בשירות פעיל. צלב השירות של חיל האוויר האסטוני – עיטור צבאי של חיל האוויר של אסטוניה.
צלב חיל האוויר (בריטניה)

צלב חיל האוויר (באנגלית: Air Force Cross מוכר גם בר"ת: AFC) הוא עיטור בריטי מדרגה שלישית הניתן לחיילי הכוחות המזוינים של בריטניה עבור פעולה של גבורה או דבקות במטרה יוצאת דופן באוויר אך לא בשירות פעיל, בעיקר למשרתים בחיל האוויר המלכותי. העיטור ניתן לציון פעילות יוצאת דופן באוויר לא בשירות פעיל, כלומר לא בשעת מלחמה או פעילות מבצעית, לציון פעולת גבורה בשירות פעיל ניתן עיטור צלב התעופה המצוינת. עד לשנת 1993, העיטור היה ניתן לקצינים בלבד כאשר עיטור מדליית חיל האוויר היה ניתן לדרגות הנמוכות, החל משנה זו צלב חיל האוויר ניתן לכל הדרגות. העיטור הוא צלב יווני עשוי כסף שבמרכזו מוצג תיאור של הרמס רוכב על כנפי נץ ואוחז זר דפנה. בקצה הזרוע העליונה מתואר הכתר המלכותי של המונרך המכהן ובקצוות שאר הזרועות מסמלים ראשי התיבות של המונרך. העיטור תלוי על סרט המורכב מפסים לבנים ואדומים באלכסון לאורכו של הסרט, זו היא גם תצורת הצבעים המוצגים באות העיטור (גרסה מוקטנת של העיטור אשר נענדת לא באירועים פורמליים). לעיטור ניתן להוסיף אבזם כסף המציין כפל עיטורים, כלומר הענקה כפולה ויותר של אותו העיטור, בתצורת אות העיטור אבזם זה מיוצג בעזרת סיכה במרכז האות. מדיה וקבצים בנושא צלב חיל האוויר בוויקישיתוף
אקספוננט של חבורה

בתורת החבורות, האקספוננט של חבורה אבלית A {\displaystyle A} , הוא המספר החיובי e {\displaystyle e} הקטן ביותר המקיים x e = 1 {\displaystyle x^{e}=1} לכל x ∈ A {\displaystyle x\in A} (אם קיים כזה, ואינסוף אחרת). לחבורה מפותלת נוצרת סופית יש אקספוננט סופי. האקספוננט שווה לכפולה המשותפת המינימלית של כל סדרי אברי A {\displaystyle A} . לפי משפט קושי הראשוניים המחלקים את סדר החבורה הם אותם ראשוניים המחלקים את האקספוננט שלה. בכל חבורה אבלית יש איבר מסדר השווה לאקספוננט שלה (בתנאי שהאקספוננט סופי, או שהחבורה נוצרת סופית). Wkbj79, Exponent, PlanetMath.org ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
שיעורי רבי שמואל

שיעורי רבי שמואל היא סדרת ספרי לימוד המכילה את שיעוריו של רבי שמואל רוזובסקי, ראש ישיבת פוניבז'. הספר נערך לאחר פטירתו על ידי צוות תלמידי חכמים מתלמידיו. תוכנו כולל רשימות של חידושי תורה שכתב בעצמו, שיעורים שמסר בישיבה אשר נערכו מתוך קטעי הקלטה וכן על פי רשימות תלמידים מתקופות שונות. עורכי השיעורים בררו את הסולת מתוך הרשימות המהימנות יותר, על ידי השוואה בין הרשימות השונות. בספר הוכנסו גם הערות שוליים, מאת תלמידי חכמים מתלמידיו, וההערות משמשות כעין השלמה להרחבת העניינים שהוא עוסק בהם בשיעור. בספר הוכנסו גם הערות וקושיות ידועות שהביא הרב רוזובסקי בשיעור אף שלא הוסיף בהן דבר משלו והדבר משמש מעין סיכום לחידושי האחרונים במסכתות הישיבתיות. כתלמידם של רבי שמעון יהודה שקופ ורבי יצחק זאב סולובייצ'יק הוא צועד בשיטת בריסק, ומביא את המשא ומתן הפשוט בסוגיות השונות. הספר יצא לאור בכרכים רבים לפי סדר המסכתות הנלמדות בישיבות, ובהן מכות, בבא קמא, בבא מציעא, בבא בתרא, יבמות, כתובות ועוד. בכל ספר על מסכת מסוימת לוקטו גם קטעים משיעוריו של הרב רוזובסקי שנאמרו על מסכתות אחרות הנוגעים לאותה מסכת. הספר יצא לאור במהדורות שונות, בתחילה הוא יצא במהדורת סטנסיל ולאחר מכן הודפס כספר רגיל, על ידי בנו הרב מיכל דוד רוזובסקי. בתוך זמן קצר הפך הספר לספר יסוד בעולם הישיבות, והוא משמש מגידי שיעורים להכנת השיעור. בנוסף יצא לאור הספר "חידושי רבי שמואל" הכולל רק את שיעוריו הכלליים, המתמקדים בדרך כלל בנושא מרכזי בסוגיא, וכתובים בצורת מאמר ("חבורה") ולא כשיעור משוכתב. שמואל רוזובסקי, שיעורי רבי שמואל רוזובסקי - בבא מציעא, באתר היברובוקס
פרי קומו

פיירינו רונלד "פרי" קומו (באנגלית: Pierino Ronald "Perry" Como, ‏18 במאי 1912 - 12 במאי 2001) היה זמר ומנחה טלוויזיה אמריקאי ממוצא איטלקי. קומו נולד בשנת 1912 בקאנונסבורג שבפנסילבניה לזוג מהגרים מאיטליה. קומו היה הילד השביעי במספר מבין עשרה ילדים. בגיל צעיר החל לעבוד במספרה בעיירה קאנונסבורג שם הוא עבד כל יום אחרי הלימודים. זמן קצר לאחר מכן, בעת שהיה בתיכון, החל לעבוד במספרה משלו. קומו עבד כספר עד 1933. הקריירה המוזיקלית של קומו החלה כאשר הוא החל לעבוד כזמר בתזמורת של "Freddie Carlone's band" ולאחר מכן בתזמורת "Ted Weems Orchestra". ב-1943, חתם קומו על חוזה עם חברת התקליטים RCA Victor. עוד באותה השנה הקליט קומו את האלבום הראשון שלו "Goodbye Sue". במשך קרוב לחמישים שנה קומו הוציא לשווקים למעלה ממאתיים שירים, 14 סינגלים אשר הגיעו למקום ראשון במצעד הפזמונים האמריקאי, 20 אלבומי זהב ומעל 100 מיליון תקליטים שנמכרו ברחבי העולם. בין השירים הנודעים ביותר של קומו היו Papa Loves Mambo, Round and round, Magic Moments, The Rose Tattoo, Moon river, Catch a falling star ו-It's impossible. בנוסף על כך, קומו זכה גם להצלחה בטלוויזיה - קומו היה הזמר הראשון שהנחה תוכנית משלו אשר שודרה בארצות הברית בין השנים 1948 עד 1963. קומו מת בשנתו ב-12 במאי 2001 בביתו שבעיירה יופיטר אינלט קולוני בפלורידה, שישה ימים לפני יום הולדתו ה-89. במהלך השנתיים האחרונות של חייו סבל קומו, לפי טענתו, מסימפטומים של מחלת אלצהיימר. טקס האשכבה לזכרו התקיים בכנסייה הקתולית סנט אדוארדס בפאלם ביץ', פלורידה. פרי ואשתו רוזלה קבורים בבית הקברות "Riverside Memorial Park" במחוז פאלם ביץ' שבפלורידה. אתר האינטרנט הרשמי של פרי קומו (באנגלית) מדיה וקבצים בנושא פרי קומו בוויקישיתוף פרי קומו, ברשת החברתית פייסבוק פרי קומו, במסד הנתונים הקולנועיים IMDb (באנגלית) פרי קומו, באתר Rotten Tomatoes (באנגלית) פרי קומו, באתר אפל מיוזיק (באנגלית) פרי קומו, באתר ספוטיפיי פרי קומו, באתר AllMusic (באנגלית) פרי קומו, באתר MusicBrainz (באנגלית) פרי קומו, באתר דיזר פרי קומו, באתר Discogs (באנגלית) פרי קומו, באתר Songkick (באנגלית) פרי קומו, באתר Genius פרי קומו, באתר SecondHandSongs פרי קומו, באתר בנדקמפ פרי קומו, באתר בילבורד (באנגלית) פרי קומו, באתר טיידל (באנגלית) מרב יודילוביץ', מת הזמר האמריקני פרי קומו, באתר ynet, 13 במאי 2001 פרי קומו, באתר "Find a Grave" (באנגלית) "Perry Como Dies at Florida Home". Perrycomo.net. אורכב מ-המקור ב-2011-07-24. נבדק ב-7 באפריל 2009. {{cite web}}: (עזרה) Nolin, Robert (19 במאי 2001). "Mourners remember 'nice guy' Perry Como at singer's funeral". The Day. נבדק ב-19 בנובמבר 2010. {{cite news}}: (עזרה) "Roselle and Perry Como". Find A Grave. נבדק ב-30 באפריל 2010. {{cite web}}: (עזרה)
מלכיאל צבי טננבוים

הרב מלכיאל צבי הלוי טננבוים (תר"ז, 1847 – ה' בניסן תר"ע, אפריל 1910) היה רבה של העיר לומז'ה, ומגדולי הרבנים "המשיבים" בדורו. נולד בעיירה מוטלה (מקום הולדת חיים ויצמן, שהיה גם קרוב משפחתו). לאביו רבי יונה. למד בישיבת וולוז'ין וישיבת איישישוק ובישיבות נוספות. בגיל צעיר נשא את בתו של יהודי עשיר. בתמיכת חותנו הוא ישב מספר שנים על לימוד התורה בהתמדה גדולה, בעיירה קארליץ. בהמשך נתבקש לכהן ברבנות העיירה בודקי שבפלך גרודנה. בשנת 1887 נקרא לכהן ברבנות העיר לומז'ה, שהייתה ידועה ברבנים חשובים שכיהנו בה. בלומז'ה הוא כיהן 23 שנים, עד פטירתו בשנת 1910. הרב טננבוים נלחם ברוחות ההשכלה שנשבו בעירו, נלחם נגד החדר המתוקן, בתי הספר הכלליים והתנועה הציונית. בשנת 1910 נסע לוועידת רבנים שנערכה בסנט פטרבורג, ונפטר בדרך בעיירה רציצה. לאחר מאמץ רב והשתדלויות הובא ארונו לקבורה בעירו לומז'ה. אחריו כיהן ברבנות העיר הרב חיים הלר (העליר). ארכיונו מופקד במחלקת הארכיונים בספרייה הלאומית בירושלים. שמו של הרב יצא בעיקר בזכות ספרי השו"ת שחיבר – שו"ת דברי מלכיאל. חמישה כרכים הוציא הרב בחייו, החל משנת תרנ"א. שני כרכים נוספים של שאלות ותשובות יצאו לאור מתוך כתבי ידו לאחר פטירתו בהוצאת מוסד הרב קוק וכן כרך נוסף של ביאורי הרב על הש"ס והדרנים שנתן בהזדמנויות שונות. בתשובותיו עונה הרב טננבוים לשאלות שונות שהופנו אליו מרחבי מזרח אירופה. מתשובותיו הידועות: הוא אוסר על צילום; מביע תמיהה על החלפת שמות בין זכרים לנקבות וחושש מפני האיסור של "לא ילבש גבר שמלת אשה". בתשובותיו הוא נלחם באמונות טפלות שכנראה רווחו בזמנו כמו אכילת מיני מתיקה ברפת הבקר על מנת שיתברכו הבהמות, או מעשים שונים שנעשו על מנת לגרש שדים. תשובה תקדימית ישנה בספרו לעניין זכויות בסימן מסחר: בדבר איש אחד אשר המציא לעשות מים מתוקים ומריחים, והשיג רישיון על זה מבית מועצות הרפואה בוארשא, ומובן כי דרוש לזה עמל והוצאה לא מעט ... ועתה קם אחד הדר במרחק ט"ז פרסה ממנו, והדפיס עטיקעטין (תויות) כמתכונת של איש הנ"ל, ועושה גם כן מים הנ"ל, ומדביק עליהם עטיקעטין שכתוב בהם שם איש הנ"ל. משה צינוביץ, הרב ר' מלכיאל וזיקתו לקורליץ בתוך: קורליץ - קארעליטש: חייה וחורבנה של קהילה יהודית, תשל"ג, 1973. עמ' 88. בן-ציון אייזנשטט, הרב ר' מלכיאל צבי הלוי טענענבוים, דור רבניו וסופריו, תרנ"ה-תרס"ה, חלק א, עמוד 31, באתר היברובוקס ספרו שו"ת דברי מלכיאל - א-ב, באתר היברובוקס שו"ת דברי מלכיאל - ג, באתר היברובוקס שו"ת דברי מלכיאל - ד, באתר היברובוקס שו"ת דברי מלכיאל - ה, באתר היברובוקס מלכיאל צבי בן יונה טננבוים (1847-1910), הלוי, דף שער בספרייה הלאומית אוסף מלכיאל צבי טננבוים בספרייה הלאומית בירושלים חלק ג', סימן נ"ח. חלק ג', סימן ע"ה. חלק ה', סימן ק"ד. חלק ג', סימן קנ"ז. צוטט בערעור בפני בית המשפט העליון כסימן קצ"ז ע"א 9191/03.
ריקציה

רִיקֶצְיָה (באנגלית: Rickettsia) הוא סוג של חיידקים – טפילים תוך-תאיים, לרוב פתוגניים. בדומה לנגיפים, חיידקי ריקציה אינם מסוגלים להתרבות מחוץ לגוף הפונדקאי. הריקציות הן חיידקים טפילים של כינים, זבובים, קרציות וחרקים אחרים, וכל אלה עלולים להעביר את החיידק לאדם. הידועה ביותר מבין הריקציות היא הריקציה הגורמת למחלת טיפוס הבהרות (אין להתבלבל עם החיידק Salmonella typhii, הגורם לטיפוס הבטן). מיני ריקציה אחרים מחוללים מחלות קדחת דומות, בהן קדחת הקרצית הים-תיכונית, קדחת הבהרות של הרי רוקי, קדחת החפירות וקדחת קרציות כלבית. טפיל הריקציה גרם בעבר למספר מחלות קשות שפגעו באופן קשה באדם ואפילו גרמו למותו, להלן מספר דוגמאות של מחלות שגרם חיידק הריקציה: טיפוס הבהרות – קבוצה של מחלות הנגרמות מחיידקי ריקציה המועברים על ידי חרקים שונים. צורת המגפה של המחלה מועברת מאדם לאדם על ידי כיני גוף. טיפוס אזורי (אנדמי) היא מחלה של עכברים שיכולה לעבור לאדם על ידי עקיצת פרעושים. סוג אחר מועבר על ידי קרדיות. התסמינים המופיעים כאשר אדם נדבק במחלה הם צמרמורות, דלקת גרון, חום גבוה ובנוסף לכך המחלה עלולה לפגוע בכליות ובשריר הלב ואפילו לגרום למותו של הנדבק. קדחת הריקציה – מחלה זיהומית שנגרמת על ידי ריקציה ומועברת לאדם בעקיצת קרציות. המחלה מאופיינת בחום, כאבי ראש, כאבי שרירים, ופריחה של נקודות ורודות קטנות שמתחילות על שורשי כף היד והקרסוליים ומתפשטות על פני הגוף. הטיפול הטוב ביותר שיש כיום ברפואה הוא אנטיביוטיקה, שבעזרתה מצליחה המערכת החיסונית לחסל את חיידקי הריקציה. חיידקי ריקציה גורמים גם להופעת תסמין מטאטא המכשפה אצל צמחים. מדיה וקבצים בנושא ריקציה בוויקישיתוף ריקציה, באתר ITIS (באנגלית) ריקציה, באתר NCBI (באנגלית) ריקציה, באתר האנציקלופדיה של החיים (באנגלית) ריקציה, באתר GBIF (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
קרטנת

קרטנת או קרטיניזם או קרטיניות (Congenital hypothyroidism, CH, cretinism) - תת-תריסיות ראשונית מולדת. היא מחלה הפוקדת תינוקות שנולדו ללא בלוטת תריס או תינוקות שבלוטת התריס שלהם אינה פועלת כשורה. בלידתו נראה התינוק נורמלי, שכן בגופו יש עדיין מלאי של הורמון בלוטת התריס שספג מאימו במשך ההיריון. אך לאחר שבועות אחדים, מתגלים תסמיני חוסר ההורמון: גדילתו מתעכבת, עורו מתעבה ולשונו גדלה מאוד. אם לא מטפלים בו מבעוד מועד, מועד התינוק לגמדות ולפיגור שכלי חמור. אם מספקים את ההורמון בשלב מוקדם, ניתן למנוע את מחלת הקרטנת. תת-תריסיות מולדת מדיה וקבצים בנושא קרטנת בוויקישיתוף ערך זה הוא קצרמר בנושא מחלות. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מיתר

האם התכוונתם ל... חוט: מיתר (גאומטריה) – קטע המחבר בין שתי נקודות על המעגל מיתר (כלי מיתר) – חוט מתוח, המשמש להפקת צליל מיתר (פיזיקה) – צורה חד־ממדית בתורת המיתרים מיתר גב – איבר המאפיין את מחלקת המיתרניים גיד – חוט שרירי דק המחבר בין השרירים והעצמות שרירי מיתר הברך חבל אחרים: מיתר – המרחק בין שפת ההתקפה לשפת הזרימה של כנף מטוס או רוטור יחידת מיתר – יחידת עלית בחיל התותחנים אנסמבל מיתר – הרכב קאמרי ישראלי מיתר (יישוב) – יישוב בדרום ישראל מיתר (בית חינוך דיאלוגי) – בית ספר ברוח דיאלוגית בקיבוץ כפר גלים שבחוף הכרמל מיתרים – רשת של בתי ספר בישראל לחינוך משותף של דתיים ולא-דתיים מיתר עורכי דין – משרד עורכי דין ישראלי
קראטוס

קראטוס (יוונית עתיקה: Κράτος, תרגום לעברית: כוח, חוזקה) היא דמות במיתולוגיה היוונית, המהווה את התגלמות הכוח והעוצמה. קראטוס היה בנם של פאלאס וסטיקס, ואחיהם של ניקה (ניצחון), ביה (כוח) וזלוס (קנאה). יחד עם אחיו ואחיותיו, קראטוס נמנה עם בני הלוויה הקבועים של זאוס, ראש האלים במיתולוגיה היוונית, לאחר שהם ואמם עמדו לצדו במלחמתו נגד הטיטאנים. בגרסה אחת של המיתוס, זאוס הציב את קראטוס וביה כזקיפים בפתח ארמונו. בגרסה אחרת, קראטוס היה טיטאן שקשר את פרומתאוס בהוראתו של הפייסטוס. קראטוס הוא גם שמה של הדמות הראשית בסדרת משחקי הפעולה הממוחשבים "אל המלחמה". בדומה לקראטוס המיתולוגי גם גיבור המשחק הוא לוחם רב-כוח שמשרת (בתחילה) את האלים. אך בניגוד אליו הוא גיבור בן-תמותה, ולא טיטאן. מדיה וקבצים בנושא קראטוס בוויקישיתוף אהרן שבתאי, המיתולוגיה היוונית, ספרי תל אביב, 2000, עמ' 12 ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
אירוס יפני

אירוס יפני (שם מדעי: Iris japonica) הוא מין גאופיט רב-שנתי מהסוג אירוס. מוצאו בסין, שם הוא צומח באזורים הרריים, והוא נפוץ בעולם כצמח נוי. אירוס יפני הוא גאופיט בעל קנה שורש. הוא פורח בחורף ובאביב. פרחיו, בצבעי לבן-צהוב וגוון עדין של סגול, נישאים לאורך הגבעולים המסועפים. גובה האירוס כ-70 סנטימטר. האירוס יכול להישתל בשמש חלקית ובצל. עמידותו לקור בינונית, וצריכת המים בינונית. קצב הצימוח שלו מהיר, ויש לשותלו באדמה בעומק 5-20 סנטימטר. מדיה וקבצים בנושא אירוס יפני בוויקישיתוף אירוס יפני, באתר NCBI (באנגלית) אירוס יפני, באתר האנציקלופדיה של החיים (באנגלית) אירוס יפני, באתר Tropicos (באנגלית) אירוס יפני, באתר GBIF (באנגלית) אירוס יפני, באתר The Plant List (באנגלית) אירוס יפני, באתר IPNI (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
Guitar Heaven: The Greatest Guitar Classics of All Time

Guitar Heaven: The Greatest Guitar Classics of All Time הוא אלבום האולפן ה-21 של להקת סנטנה. אלבום זה הורכב מגרסאות כיסוי לשירים של אמנים מפורסמים כביטלס, לד זפלין והרולינג סטונז. באלבום זה אורחו מספר אמנים בהם: נאז, כריס דוטרי, צ'סטר בנינגטון, רוב תומאס, כריס קורנל, וסקוט סטאפ. הלהיטים שבלטו באלבום הם "While My Guitar Gently Weeps" (של הביטלס), ו-"Photograph" (של דף לפרד). קרלוס סנטנה - גיטרות קארל פראזו - טימבלס ראול ראקוו - תופי קונגה בני ריטוולד - גיטרה בס דניס צ'יימברס - תופים טומי אנתוני - גיטרה פרדי ראוול - קלידים ביל אורטיז - חצוצרה ג'ף צ'רסמן - טרומבון מידע על האלבום Guitar Heaven: The Greatest Guitar Classics of All Time באתר MusicBrainz Guitar Heaven באתר Allmusic
שביעית

האם התכוונתם ל... השבר הפשוט 1/7 שביעית – כינוי בבית הספר התיכון לכיתה י"א שנת שמיטה – השנה השביעית שבה מתקיימת מצוות שמיטה - איסור על עבודה חקלאית בארץ ישראל מסכת שביעית – מסכת העוסקת במצוות שמיטה
מצוות ראייה

האם התכוונתם ל... עלייה לרגל ביהדות – מצווה ביהדות לעלות לרגל כדי "לראות את פני ה'" שלוש רגלים – שלושת החגים בהם קיימת מצוות העלייה לרגל עולת ראייה (קורבן) – קורבן שמקריבים בעלייה לרגל בשלוש הרגלים מצות ראי"ה – ספר חידושים על הטור והשו"ע ומפרשיהם שכתב הרב אברהם יצחק הכהן קוק
דלקת השופכה

דלקת השופכה (בלועזית: אורתריטיס, Urethritis) היא דלקת בצינורית השופכה המוליכה משלפוחית השתן החוצה. לעיתים קרובות זו מתבטאת בכאבים ותחושת צריבה בעת מתן שתן. ישנן שתי קטגוריות ראשיות לפיהן מגדירים את דלקת השופכה. הקיטלוג נעשה לפי הסיבה הגורמת לדלקת: דלקת שופכה הנגרמת על ידי זיבה. אצל גברים, פליטה של חומר מוגלתי בדרך כלל מצביע על דלקת זיבתית. אצל נשים ההבדלה קשה יותר משום שלעיתים קרובות אין פליטה של החומר המוגלתי. דלקת שופכה לא-זיבתית / לא-ספציפית (NGU או NSU), הנגרמת בעיקר על ידי זיהומים שונים או על ידי צנתר. דלקת שופכה לא זיבתית יכולה להיגרם ממספר מיקרואורגניזמים, ובהם: Chlamydia trachomatis Ureaplasma urealyticum Mycoplasma של איברי המין, דוגמת Mycoplasma genitalium, ‏Mycoplasma hominis, ‏Mycoplasm parvum. Trichomonas vaginalis וירוס ההרפס (HSV 1+2) פטריות בסוג Candida, כשהשכיחה ביותר היא Candida albicans. דלקת השופכה יכולה להיגרם גם מסיבות לא זיהומיות: היצרות השופכה גופים זרים טראומה גופנית תסמונת רייטר בעיות שונות במערכת החיסונית או אלרגיות ברוב המקרים סיבת דלקת השופכה נעוצה במחלת הזיבה או הכלמידיה. מוערך כי כ-50% ממקרי דלקת השופכה הלא-זיבתית נגרמים על ידי הכלמידיה. תסמינים אפשריים של דלקת השופכה כוללים: תחושת צריבה וכאבים בעת מתן שתן. פליטה לבנה או עכורה מאיבר המין. צורך תכוף למתן שתן. לעיתים לא מתבטא שום סימפטום למחלה זו. במקרים אלו האדם הנגוע משמש כנשא ועשוי להדביק את השותפים במגע המיני. צביעת גרם, שיטה פשוטה שהומצאה עוד בשנת 1884, משמשת לבדיקת הימצאותו של החיידק הגורם למחלת הזיבה בפליטת השופכה בעזרת מיקרוסקופ. זיהוי הכלמידיה, הסיבה השנייה בגודלה לדלקת השופכה, דורשת טכנולוגיה מתקדמת יותר, אשר כיום זמינה לכל. אם תוצאותן של הבדיקות לזיבה ולכלמידיה שליליות, וסיבתה של דלקת השופכה לא זוהתה, משתמשים במושג דלקת שופכה לא-ספציפית לתיאורה (NSU). לעיתים מבלבלים בין מושג זה לבין המושג "דלקת שופכה לא-זיבתית", אשר מתייחס לדלקת שופכה הנגרמת מאורגניזם אשר זוהה ואינו חיידק הזיבה. בגלל הסיבות הרבות אשר יכולות להביא לדלקת השופכה, אסטרטגיית הטיפול הראשונית קשורה בשימוש במגוון רחב של תרופות אנטיביוטיות האפקטיביות כנגד הכלמידיה. חשוב מאוד לטפל בדלקת השופכה, הן למתלונן והן לשותפים למגע מיני. נשים הנגועות באורגניזמים הגורמים לדלקת השופכה הלא-זיבתית עשויות לפתח דלקת באגן. אם לא תטופל הדלקת עלולים להיגרם סיבוכים שונים, כגון דלקת יותרת האשך, היצרות של צינור השופכה ואי-פריון. יש להדגיש את הצורך בהיגיינה של נקבי הגוף. זה כולל הימנעות משימוש בחומרים אקזוטיים, הימנעות משימוש בדאודורנט באזור איברי המין, וניקיון יסודי לאחר מתן שתן או צואה. יש להימנע מקיום יחסי מין עד שהסימפטומים יעלמו, למניעת העברת המחלה. מדיה וקבצים בנושא דלקת השופכה בוויקישיתוף דלקת השופכה, באתר אנציקלופדיה בריטניקה (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נען, הצייר עם מודל

"נען, הצייר עם מודל" הוא שמה של סדרת ציורים, המתוארכים לשנת 1952, מאת הצייר הישראלי יוסף זריצקי. הציורים מציגים ייצוג מופשט למחצה של דמות צייר ומודל, ומהווים פיתוח של מוטיבים ארס פואטיים ביצירתו של זריצקי בשנות החמישים של המאה ה-20. שני ציורים, בעלי קומפוזיציה ופורמט זהים, נמצאים באוסף מוזיאון תל אביב ובאוסף מוזיאון ישראל ואילו שני ציורים, בעלי פורמט אופקי, נמצאים באוסף פרטי ובאוסף מוזיאון חיפה לאמנות. עבודות אלו שייכות לסדרה גדולה יותר, אותה יצר זריצקי בתקופות בהן לימד בסמינר לאמנות בקיבוץ נען, בתחילת שנות החמישים של המאה ה-20. העבודות מציגות הפשטה של דמות צייר אל מול מודל. הציור שבמוזיאון ישראל דומה בקומפוזיציה שלו לזה שבמוזיאון תל אביב לאמנות. הדמויות ניצבות בחלל ומהוות ציר אנכי בקומפוזיציה. הצייר מיוצג על ידי מעין צורה מאורכת שבראשה עיגול. צורה זו מהווה רמז לגוף האמן ולכובע הקש העגול שנהג לחבוש. המודל מיוצגת על ידי צורות מעוגלות, המשרטטות מעין קו מתאר של גוף, משמאל ל"צייר". משטח הציור מחולק לצורות גאומטריות בגוון ירוק, כחול וחום. בהשוואה בין הגרסה של מוזיאון תל אביב לאמנות בולטת בזו שבמוזיאון ישראל התוספת של משטחי הצבע הלבן, המעניקים לציור אווירה אקספרסיבית יותר. נושא הסדרה - הצייר היוצר את ציורו - הופיע כבר בעבודות קודמות של זריצקי. כאן, טוען מרדכי עומר, תהליך היצירה מהווה סמל להתבוננות עצמית כעין "עין המתבוננת בעצמה". בעבודות האופקיות, השונות במבנה הקומפוזיציה שלהן, מאבחן עומר אף מוטיבים של הכפלה של דמות האמן המדגישה את היות הציור סימולטניות של זמן. העבודות "מגלמות [...] את מכלול זמן תהליך היצירה, וכמו כן משמרת זיכרון מתמיד של הנצחי החמקמק, שאותו שב האמן ומבקש ללכוד". סימולטניות זו, מהווה לדעתו, ביטוי לחלוקה דיאלקטית בין שאיפה לרוחניות "על-חומרית" לבין קונקרטיות המעוגנת במציאות ומתבטאת בקומפוזיציה. "נען, הצייר עם מודל" (1952), 130x162 ס"מ, שמן על יוטה, אוסף מוזיאון ישראל. "נען, הצייר עם מודל" (1952), 130x162 ס"מ, שמן על יוטה, אוסף מוזיאון תל אביב לאמנות. "נען, הצייר עם מודל" (1952), 163x130 ס"מ, שמן על יוטה, אוסף שושנה ואברהם רבני. "נען, הצייר עם מודל" (1952), 162x129 ס"מ, שמן על בד, אוסף מוזיאון חיפה לאמנות. "הצייר עם מודל", באתר מוזיאון ישראל עומר, מרדכי, זריצקי, מוזיאון תל אביב, תל אביב, 1984, עמ' 94.
המכון הלאומי לתקנים וטכנולוגיה

המכון הלאומי לתקנים וטכנולוגיה (באנגלית: The National Institute of Standards and Technology; בראשי תיבות: NIST) הוא שמה של מעבדה למדעי-הפיזיקה וסוכנות לא רגולטורית של מחלקת המסחר של ארצות הברית. הפעילויות של NIST מאורגנות בתוכניות מעבדה למדע פיזיקלי הכוללות מדע וננוטכנולוגיה, הנדסה, טכנולוגיית מידע, חקר נווטרונים, מדידת חומרים ומדידה פיזית. מ-1901 עד 1988, הסוכנות נקראה "לשכת התקנים הלאומית" (National Bureau of Standards,‏ NBS). משימת המכון הרשמית היא: קידום חדשנות אמריקאית ותחרותיות תעשייתית באמצעות קידום תורת המדידה, תקנים וטכנולוגיה באופנים שיעצימו את הביטחון הכלכלי ואת אורח החיים האמריקאי. המכון מחזיק במוט הקילוגרם התקני, וכן במכשיר ה-NIST-4 Kibble balance באמצעותו נמדד והוגדר תקן הקילוגרם החדש. מכון התקנים הישראלי NIST SP 800-171 מדיה וקבצים בנושא NIST בוויקישיתוף אתר האינטרנט הרשמי של המכון הלאומי לתקנים וטכנולוגיה (באנגלית) המכון הלאומי לתקנים וטכנולוגיה, ברשת החברתית פייסבוק המכון הלאומי לתקנים וטכנולוגיה, ברשת החברתית אקס (טוויטר) המכון הלאומי לתקנים וטכנולוגיה, ברשת החברתית אינסטגרם המכון הלאומי לתקנים וטכנולוגיה, ברשת החברתית LinkedIn המכון הלאומי לתקנים וטכנולוגיה, סרטונים בערוץ היוטיוב המכון הלאומי לתקנים וטכנולוגיה, הבלוג הרשמי המכון הלאומי לתקנים וטכנולוגיה, ברשת החברתית Goodreads המכון הלאומי לתקנים וטכנולוגיה, באתר אנציקלופדיה בריטניקה (באנגלית) NIST General Information ערך זה הוא קצרמר בנושא טכנולוגיה ובנושא ארצות הברית. אתם מוזמנים לתרום לוויקיפדיה ולהרחיב אותו.
חתרוריט

חתרוריט הוא מינרל נזוסיליקטי (סיליקט במבנה דמוי איים) נדיר מאוד שנתגלה תחילה כתוצר מלאכותי עיקרי המכונה אליט בתהליך ייצור צמנט פורטלנד, ואחר כך גם נתגלה בטבע במקום אחד בעולם בלבד (ישראל). נוסחת המבנה הכימי של החתרוריט היא Ca3SiO5. החתרוריט מתגבש במערכת הטריגונלית, חבורת סימטריות נקודתית דיטריגונלית פירמידלית 3   m {\displaystyle 3\ m} וחבורת סימטריות מרחבית R3m. הפרמטרים של תא היחידה הם: Å‏a=7.15 ‏ ו-c=25.56Å. הגבישים מיקרוסקופים פסאודו-הקסגונליים עד μm‏50. הקשיות של המינרל בינונית, 6 בסולם מוס, ומשקלו הסגולי הממוצע 3.02 גרם לסמ"ק. אופטית המינרל הוא דו-צירי שלילי. גבישי החתרוריט שקופים עד שקופים למחצה, והם חסרי צבע או שצבעם חום אדמדם עד אפור בהיר. בשקף מנוסר החתרוריט חסר צבע. החתרוריט היה מוכר כתרכובת שנוצרה באופן מלאכותי עוד בסוף המאה ה-19. הוא זוהה כמרכיב מרכזי בצמנט פורטלנד על ידי הגאולוג השוודי אלפרד טורנבוהם (Alfred Elis Törnebohm‏; 1911-1838) ב-1897, והוא כינה אותו אליט. ב-1977 גילתה הגאולוגית שולמית גרוס את המינרל בתצורת חתרורים שבנגב, ולצורה הטבעית של המינרל ניתן השם חתרוריט על שם המקום בו נתגלה. המינרל נוצר בהתמרת מגע בחום מבעירה של חומר ביטומני שבו היה ספוג סלע המשקע הקרבונטי. נכון ל-2011 נמצא חתרוריט שנוצר באופן טבעי על פני כדור הארץ במקום אחד בלבד בעולם - תצורת חתרורים בבקעת חתרורים מזרחית לערד. בסביבה זו הוא מצוי בחברת מינרלים אחרים שנוצרו בחום גבוה (דוגמת הלרניט והבראונמילריט). Gross, S., 1977. The mineralogy of the Hatrurim formation. Israel. Geol. Surv. Isr. Bull. 70, 80 p. (המאמר של שולמית גרוס על תצורת חתרורים) אתר WebMineral אתר Mindat פרויקט rruff אתר Webmineral השם עדיין מקובל בתעשייה אם כי השם המקובל יותר הוא טריקלציום סיליקט.